
Projekteerimistingimuste määramine
(Kangelaste pr. 5 piirkonnas asuva müügikioski rekonstrueerimine 

ajutise lille- ja bussiootepaviljoni tarbeks)

1. ASJAOLUD JA MENETLUSE KÄIK

09.06.2008 a. proua Antonina Turovskaja taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Kangelaste pr. 5 piirkonnas asuva müügikioski rekonstrueerimise ehitusprojekti koostamiseks lille- ja bussiootepaviljoni tarbeks. 
2. ÕIGUSLIKUD JÄRELDUSED

2.1 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.2  Narva Linnavolikogu 26.08.2004 määruse nr  42/38 “Projekteerimistingimuste määramise õiguse  delegeerimine Narva Linnavalitsusele”  kohaselt on Narva Linnavolikogu delegeerinud Narva Linnavalitsusele õiguse määrata ehitusprojektide projekteerimistingimused ehituspinnaga mitte üle 500 m2.
3. OTSUS

3.1  Määrata projekteerimistingimused Kangelaste pr. 5 piirkonnas asuva müügikioski rekonstrueerimise ehitusprojekti koostamiseks ajutise lille- ja bussiootepaviljoni tarbeks järgnevalt:     
	3.1.1  ÜLDANDMED



	3.1.1.1  Tellija
 
	Antonina Turovskaja 

Kangelaste pr.23-92, Narva linn

	3.1.1.2 Asukoht, 
            algandmed                                         
	Narva linn, Kangelaste pr. 5 piirkonnas asuv bussipeatus
Maakasutuse sihtotstarve: riigi omandis olev katastrisse kandmata maa

	3.1.1.3  Projekteerimistingimused on kehtivad 1 aasta alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 09.06.08.a avaldus nr 1058/1-12, 
      Antonina Turovskaja – ehitise omanik
3.1.1.4.2 Ehitusseadus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2  PROJEKTEERIMISE EESMÄRK




Projekti koostamise eesmärgiks on Kangelaste pr. 5 piirkonnas asuva müügikioski rekonstrueerimine ajutise lille- ja bussiootepaviljoni tarbeks.
	3.3  ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Narva Linnavalitsuse 05.03.2008.a. korraldusega nr. 288-k kinnitatud projekt „Narva Linnamööbel” jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Esitada projekti nimetus vastavalt projekteerimistingimustele.

3.3.6 Väljastatud projekteerimistingimused lisada projekti kausta.
3.3.7 Projekti koosseisus esitada originaalkooskõlastused.

3.3.8    Ehitise tehniliste näitajate esitamiseks kasutada ehitisregistri blanketti.

3.3.9    Esitada Arhitektuuriametile eskiisprojekt heakskiidu saamiseks. Eskiisprojekt koostada  kooskõlas Eesti Standardiga EVS 811: 2006 „Hoone ehitusprojekt”.

3.3.10  Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	 3.4 ARHITEKTUURSED JA LINNAEHITUSLIKUD TINGIMUSED


3.4.1    Maksimaalne ajutise ehitise ehitusalune pindala: kuni 40,0 m2.
3.4.2    Lubatud kõrgus: kuni 4,5 m planeeritud maapinnast.

3.4.3    Tagada jalakäijate ala läbilaskevõime.

3.4.4    Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele  nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

3.4.5    Arhitektuur: kaasaegne, esteetiline, piirkonna elukvaliteeti parandav. Esitada vähemalt 2 väikeehitise arhitektuurilahendust, lähtudes „Narva Linnamööbel” projektist. 

3.4.6    Välisviimistlusena võib kasutada krohvi-, kivi-, metalli- ja struktuurpinnaga betooni pindade, klaaspindade ning puitpindade kombineeritud lahendusi. Fassaadilahendused peavad olema esteetiliselt vaadeldavad kõikidel vaadetel. Esitada vähemalt 2 välisviimistluse lahendust ja 2 värvilahendust parima tulemuse saavutamiseks. Välisviimistluse ja värvilahenduse pass esitada projekti koosseisus. 
3.4.7    Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele.

3.4.8    Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile. Esitada põhielementide paiknemise joonised, lõiked ja põhilised sõlmed.

3.4.9    Klaasimine: esitada projektis fassaadide klaasistamispass.

3.4.10  Piirded: pole lubatud.
3.4.11  Paviljoni ümbritseva platsi kate: teekattekivid, teekatteplaadid. Esitada põhilised pinnakatete tööde mahud, vertikaalplaneerimine, teekatted, teekatete põhimõttelõiked.
3.4.12  Keskkonnakaitsemeetmed, tuleohutusmeetmed ja jäätmekäitlus: lahendada projekti koosseisus.
3.4.13  Asendiplaan: näidata tehnovõrgud, olemasolevad ja lammutatavad ehitised, valgustimastide, sõidu- ja kõnniteede ning parkimiskohtade paiknemine, määratleda pinnakatted, näidata liiklusskeem jne. 
3.4.14  Projekti koosseisus esitada lisaks:   
- situatsiooniskeem,

- vundamendi, karkassi sammaste ning põranda plaanid, 

- ehitise püstlõige,

- värvivaated koos värvikoodidega,

- avade täitmise plaan,

- akende ja uste eksplikatsioon,
- katuse plaan,

- põrandate plaan ja lõiked,

- uute seinte spetsifikatsioon ja lõiked,

- seadmete paigutuse plaan,

- materjalide ja põhielementide spetsifikatsioon,

- nõuded materjalide tugevusele, kestvusele ning pindade kvaliteedile,
   - reklaami asukoht jne.

	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




3.6.1 Esitada olemasolevate ehitiste tarindite tehnilise seisukorra ekspertiis, välja selgitades kioski rekonstrueerimise võimalused. Otsus lisada projekti kausta.
3.6.2 Projekti koosseisus esitada maakasutamise õigust tõendav dokument. Taotleda Ida-Viru Maavalitsuselt riigimaa osas isikliku kasutusõiguse seadmist.
	3.7  KOOSKÕLASTUSED




3.7.1     Ida-Eesti Päästekeskuse Narva Keskkomando.

3.7.2     Narva Linnavalitsuse Linnavara ja-Majandusamet. 
3.7.3     Narva Linnavalitsuse Arhitektuuri- ja Linnaplaneerimise Amet.
	4. RAKENDUSSÄTTED




4.1    Korraldus jõustub teatavaks tegemisest.
4.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates  korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

